
Proiect de hotărâre privind aprobarea pierderilor tehnologice pentru sistemul centralizat de alimentare cu energie termică al municipiului Timişoara aferente anului 2018 

Având în vedere Expunerea de motive nr. SC2019- 19536/01.08.2019 a Primarului Municipiului Timişoara şi Proiectul de hotărâre privind aprobarea pierderilor tehnologice aferente anului 2018 pentru sistemul centralizat de alimentare cu energie termică al municipiului Timişoara
           Facem următoarele precizări:
Compania COLTERM SA are ca obiect de activitate producerea energiei electrice şi termice, transportul, distribuţia şi furnizarea energiei termice pentru încălzire şi apă caldă de consum.
În cadrul bilanţului termoenergetic anual real aferent anului 2018 s-au determinat pierderile tehnologice de energie termică pentru activităţile de transport şi distribuţie a energiei termice ale COLTERM SA pentru anul 2018:
- pierderi în reţelele de transport (Conturul II ):     12,44 % ;
- pierderi în reţelele de distribuţie aferente PT (Conturul III ) :     11,76 % ;
- pierderi în reţelele de distribuţie aferente CT cvartal + CET Freidorf (Conturul V):  7,21 %.   
În  conformitate cu  art.40 alin.(3), din  LEGEA nr. 325 /2006 a serviciului public de alimentare cu energie termică, pierderile tehnologice se aprobă de autoritatea administraţiei publice locale având în vedere o documentaţie, elaborată pe baza bilanţului energetic, întocmită de operatorul care are şi calitatea de furnizor şi avizată de autoritatea competentă.
Prin HCL nr. 400 din 25.07.2019 a fost aprobată documentaţia privind “Bilanţul real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2018 “.
Prin adresa ANRE nr. 54206/19.06.2019, autoritatea de reglementare a validat lucrarea “Bilanţul real tehnologic şi optimizat al energiei termice pentru sistemul centralizat de alimentare cu energie termică al municipiului Timişoara aferent anului 2018 “, apreciind ca fiind corecte principiile de determinare a pierderilor tehnologice de energie termică prezentate în bilanţ, însă pentru luarea în considerare a valorilor rezultate din bilanţ în structura tarifelor de transport şi distribuţie este necesară aprobarea acestora de către autoritatea administraţiei publice locale.
    Prin adresa  nr. 14009/02.07.2019 a Companiei  Locale de Termoficare COLTERM S.A., înregistrată la Primăria Municipiului Timişoara cu nr. RE2019-001481 din 11.07.2019, se solicită promovarea unei Hotărâri de Consiliu Local care să aprobe pierderile tehnologice pentru sistemul centralizat de alimentare cu energie termică al municipiului Timişoara aferente anului 2018. 
   În conformitate cu prevederile art.129 alin. (2) lit. b)  şi alin. (4) lit. e) şi prevederile art. 196, alin. (1) lit. a) din Ordonanţa de Urgenţă nr. 57/2019 privind Codul Administrativ,
  Având în vedere cele menţionate mai sus, apreciem că proiectul de hotărâre privind aprobarea pierderilor tehnologice pentru sistemul centralizat de alimentare cu energie termică al municipiului Timişoara aferente anului 2018  îndeplineşte condiţiile pentru a fi supus dezbaterii şi aprobării plenului consiliului local.

